DISTRIBUIE

Clujenii au fost chemați să sărbătorească luni în Piața Unirii condamnarea la închisoare cu executare a lui Liviu Dragnea, în locul unde mii de oameni au protestat ani la rând împotriva guvernului PSD.

Liviu Dragnea a fost condamnat luni de Înalta Curte la trei ani și șase luni de închisoare cu executare în dosarul angajărilor fictive de la Direcția Copilului Teleorman. Decizia e definitivă și executorie. Completul de cinci judecători a menținut sentința din primă instanță.

Decizia a fost luată cu 4 voturi ”pentru” și 1 vot ”împotrivă”. Liviu Dragnea s-a predat pentru ca sentința să fie pusă în aplicare, deoareca în caz contrar el urma să fie ridicat de acasă de poliție. Este a doua condamnare definitivă a lui Dragnea, după cea de la referendum.